SCB Financial Markets คาดกรอบเงินบาทวันนี้ 35.80 – 36.10 บ./ดอลลาร์
SCB Financial Markets คาดเงินบาทวันนี้ (14 พ.ย.65) เคลื่อนไหวในกรอบ 35.80 - 36.10 บาท/ดอลลาร์
SCB Financial Markets คาดเงินบาทวันนี้ (14 พ.ย.65) เคลื่อนไหวในกรอบ 35.80 - 36.10 บาท/ดอลลาร์
14 พ.ย. 2565

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (14 พ.ย.65) เคลื่อนไหวในกรอบ 35.80 – 36.10 บาท/ดอลลาร์
โดยค่าเงินดอลลาร์สหรัฐดิ่งลงเมื่อเทียบกับเงินหลายสกุล หลังจากตลาดอยู่ในภาวะ risk-on mode เนื่องจากตัวเลขเงินเฟ้อสหรัฐที่ชะลอตัวลง ทำให้ตลาดมองว่าธนาคารกลางสหรัฐ (เฟด) น่าจะชะลอความเร็วในการปรับขึ้นดอกเบี้ย ทั้งนี้ค่าเงินปอนด์พุ่งขึ้น หลังจากที่อังกฤษรายงานตัวเลขเศรษฐกิจหดตัวลง
ขณะที่จีนได้ประกาศเตรียมลดระยะเวลากักตัวของนักเดินทางขาเข้าลง รวมถึงผู้ที่สัมผัสใกล้ชิดกับผู้ติดเชื้อ และยกเลิกคำสั่งลงโทษเที่ยวบินที่นำผู้ป่วยติดเชื้อเข้าประเทศ ส่งผลให้ค่าเงินเอเชียแข็งค่าขึ้นตามค่าเงินหยวนด้วย